הוועדה לענייני ביקורת המדינה, כנסת 16, פרוטוקול מספר 151, 2005-01-26 09:30

אמנון כהן: שלום רב, אנו פותחים את הדיון.

אמנון כהן: הדיון למעשה בנושא מטהרי מים, וזה חקיקה שלי שעלתה למליאת הכנסת ובתיאום עם השר החלטתי להפוך אותה להצעה לסדר היום, ואגיד למה.

אמנון כהן: ביקשתי גם לקיים את הדיון כאן בוועדה לביקורת המדינה.

אמנון כהן: הנושא כחקיקה של ועדת כלכלה, יש פה נושא ביקורת, לכן אתם תלמדו את הדברים, תראו איך מתבצעת חקיקה בכנסת ישראל.

אמנון כהן: יש הרבה דוחות על הנושאים האלה, החלטות ממשלה איך מתקבלות, מי אוכף ומבצע.

אמנון כהן: צריך לתת את הדעת גם פה ולכן בינתיים אני פה, בוועדה לביקורת, אז נקיים דיון.

אמנון כהן: בגדול מדובר על נושא שעלה לדיון מבחינתי כשכיה

אמנון כהן: נתי כיושב ראש ועדה לפניות הציבור וזה היה בשנות 99'-2000, שהרבה אזרחים התלוננו שבאים אליהם סוכנים הביתה, לוקחים מים מהברז ומכניסים כל מיני חומרים ומראים שהמים לא ראויים לשתייה.

אמנון כהן: אתה רואה בעין את כל הגופים הזרים שנמצאים בכוס, ואז יש מסע הפחדה שזה מה שאתה שותה כל יום וזה מביא מחלות.

אמנון כהן: אם אתה רוצה להיות בריא, אתה צריך להתקין מטהר מים.

אמנון כהן: היו תלונות שאמרו שאם אותו קשיש - בדרך כלל מנצלים קשישים, מבוגרים, עולים חדשים שלא יודעים את השפה ובאים למדינה חדשה, חושבים שיש פה באמת בעיית מים, במסע הזה, לאחד האנשים אמרו: אתה לוקח תרופות, משלם 600 שקל כל חודש, אם תשתה את המים האלה, לא תצטרך לקנות תרופות, תראה כמה אתה חוסך.

אמנון כהן: כלומר אתה משקיע פעם אחת אבל עד 120 לא תצטרך לקנות תרופות.

אמנון כהן: עד כדי כך בבצע כסף אפשר להגיד הכל, העיקר למכור הכל.

אמנון כהן: התופעה הדאיגה אותי מאוד כיושב ראש הוועדה לפניות הציבור, היו מספר דיונים בנושא זה, וכתוצאה מזה הגשתי הצעת חוק לפני ארבע שנים, הצעת החוק דיברה על הצעת חוק המים (תיקון- מטהרי מים), התשס"ג-2003, חידשתי אותה כי הנושא היה חשוב, כלומר הוא נולד עוד בשנת 2000 והמשכתי אותה בכנסת החדשה, לכן זה עלה להצעה לסדר.

אמנון כהן: היתה עוד בעיה שאם מישהו קנה את מטהר המים, שיכנעו אותו, הוא לא יכול לעמוד בפיתוי וקנה, יומיים לאחר מכן הבין שעבדו עליו, התייעץ עם הבן והשכן, אמרו לו: הכל בלוף, מה אתה צריך את זה, תחזיר.

אמנון כהן: בחוק הגנת הצרכן מותר תוך 14 יום להתחרט.

אמנון כהן: אפשר להחזיר.

אמנון כהן: איזה להחזיר?

אמנון כהן: מי יקבל?

אמנון כהן: איפה אתה חי?

אמנון כהן: לא כסף, לא התייחסות, כלום.

אמנון כהן: לכן פה היתה בעיה קשה להחזיר כשלא רוצה את המוצר.

אמנון כהן: הצעת החוק הוגשה בכנסת ה-15, המשיכה בכנסת ה-16, ובינתיים במשרד התמ"ס התחילו לקדם את הנושא כי בדרך כלל כחברי כנסת אנחנו משמשים קטליזטור לממשלה, מציפים את הבעיה, מציעים את הצעת חוק, הממשלה אומרת: בואו ניערך.

אמנון כהן: בשנת 2003 הותקן תקן 1505 של מערכות הטיפול במי שתייה לשימוש ביתי, זה נותן תקן לסינון וטיהור וזה הוכרז רשמית וחל על כל המערכות לטיהור מים בארץ, שמשמעותו שכל מטהרי המים בשוק חייבים לעמוד בדרישות התקן.

אמנון כהן: אמרתי: סידרת, ברוך השם, הכל בסדר, לא צריך את החוק.

אמנון כהן: ברוך השם, לפי החוק שלך השגת את המטרה.

אמנון כהן: חשבתי שהכל נגמר.

אמנון כהן: התברר שעולם כמנהגו נוהג וכל דבר יש לו תחבולות חדשות.

אמנון כהן: סך הכל עד היום יש כ-100 שחקנים בשוק שמוכרים מטהרי מים, ארבעה מתוכם יש להם רשיון והכל מוסדר ועובד מבחינה חוקית.

אמנון כהן: התברר לי מיושב ראש הוועדה לפניות הציבור, הרב ישראל אייכלר, ראיתי הודעה לעיתונות – הוא מוציא דיונים בנושא מטהרי מים.

אמנון כהן: אמרתי לו שהנושא הוסדר.

אמנון כהן: הוא אמר: איזה הוסדר?

אמנון כהן: יש לי מבול פניות.

אמנון כהן: מתברר שעולם כמנהגו נוהג, אמנם יש תקנה שמדברת על מסננים, אבל כולם ממשיכים לעבוד.

אמנון כהן: יש חברות שמייבאות את הפילטר, זה הסנן של מטהרי המים.

אמנון כהן: זה ייבוא של הפילטר בלבד.

אמנון כהן: הפילטר עובר בדיקה של מכון התקנים, ויש תעודה שהכל בסדר.

אמנון כהן: עכשיו מייבאים מערכת מחו"ל.

אמנון כהן: היבואנים מחויבים בבדיקת מערכת הבטיחות של חשמל בלבד.

אמנון כהן: עכשיו לוקחים את המסנן החוקי, מלבישים אותו על המתקן הזה, והופך להיות מתקן למטהר מים.

אמנון כהן: באים לצרכן: יש לנו התקן, הכל מסודר, תקנה עכשיו, אל תשתה מים לא נקיים.

אמנון כהן: זו הטעיה בוטה של הציבור הצרכן.

אמנון כהן: הצרכן מאמין שיש לו אישור ממכון התקנים והכל מסודר והולך כמו שצריך.

אמנון כהן: את כל המתקן בר הזה מביאים מפורק, כציוד לגינה – השקיה, לא צריך להרכיב אותו ולבדוק.

אמנון כהן: מרכיבים אותו בארץ במקום אחד, מרכיבים את המסנן ויש לך מתקן טיהור.

אמנון כהן: יש חברות שעושות עבודתן נאמנה, עומדות בכל התקנים, ישר כוח.

אמנון כהן: אך בכל השאר אנו צריכים לטפל.

אמנון כהן: פה באה החקיקה, משרד התמ"ס התחיל לקדם את החוק שנקרא תיקון מס' 6 לחוק התקנים בנוגע להחמרת הענישה.

אמנון כהן: עד היום תפסו את העבריין שמתחזה, שהטעה את הציבור.

אמנון כהן: מה עושים לו?

אמנון כהן: אחרי כל המהלכים, בתי משפט, שנה ושנתיים, בינתיים הוא מוכר מאות ואלפי מכשירים.

אמנון כהן: אחרי שנה-שנתיים דיונים בבתי משפט קנס 2,000 שקל.

אמנון כהן: שני מטהרי מים מוכר, הרווח שלו כבר מובטח.

אמנון כהן: 2,000 שקל קנס שילם.

אמנון כהן: האלפים ממשיכים למכור.

אמנון כהן: לכן תיקון 6 בא להסדיר את האכיפה והקנס, אבל בירוקרטיה במדינת ישראל.

אמנון כהן: דיונים בוועדת הכלכלה, דיון ועוד דיון ועוד דיון, ומה קורה?

אמנון כהן: ככה השתלשלו דברים.

אמנון כהן: הצעת חוק התקנים, תיקון מס' 6 - החמרת ענישה.

אמנון כהן: ב-1.7.2003 ועדת הכלכלה קיימה דיון על הצעת חוק הגנת הצרכן (תיקון מס' 6 - החמרת ענישה).

אמנון כהן: במהלך הדיון נדרש מר גרישה דויטש לעשות תיקונים קלים בשינוי נוסח החוק.

אמנון כהן: חמישה חודשים עברו, 26.11.2004, פנתה מנהלת ועדת הכלכלה לגרישה דויטש, והסבה את תשומת לבו: לא קיבלנו נוסח מתוקן, אנא תן לנו אותו.

אמנון כהן: עובר עוד חודש, 14.12, משיב מר גרישה: התיקונים נעשו וכן שינויי נוסח אחרונים עם משרד המשפטים.

אמנון כהן: מאז עובר עוד זמן, לא שמעה ממנו.

אמנון כהן: כמה זמן עובר?

אמנון כהן: עוד 8 חודשים.

אמנון כהן: זה תיקונים קלים.

אמנון כהן: הגיע התאריך 29.7.04, מנהלת הוועדה רואה שלא מגיע, בודקת כל פעם, עוד פעם, שוב פנתה מנהלת ועדת הכלכלה במכתב לתמ"ת - 8 חודשים עברו, דבר לא התקדם.

אמנון כהן: עוד חודש, 30.8, משיב לה בכתב עו"ד מיכאל אטלן: את צודקת לחלוטין בכך שהממשלה מתעכבת יותר מדי עם המצאת נוסח מתוקן של הצעת החוק בנידון.

אמנון כהן: סביר להניח שנעביר נוסח מתוקן לוועדה עוד לפני תום הפגרה.

אמנון כהן: הפגרה הסתיימה, עוד מעט פגרה חדשה, עד היום לא עבר שום דבר.

אמנון כהן: למזלי, רוצים שאני אנהל את ועדת הכלכלה עכשיו, אי אפשר להתחמק ממני - פניות הציבור, ביקורת, ועדת הכלכלה.

אמנון כהן: ביום שני אני מקבל את ועדת הכלכלה ואי אפשר להתחמק מהנושא.

אמנון כהן: אנחנו כיושב ראש ועדת לפניות הציבור, ביקורת המדינה, ועדת הכלכלה בעזרת השם, עד שלא תעשו התיקון לא נעזוב.

אמנון כהן: שאתם תדאגו שלא תהיה הטעיה לציבור, שהציבור ישתה מים נקיים, שמי שלא צריך להתקין את המתקן, שיידע בבירור שלא צריך להתקין המתקן.

אמנון כהן: תעקבו אחרי מודעות שעושים ברוסית לעולים חדשים, לראות שלא תהיה הטעיה לציבור.

אמנון כהן: אם יש מתקנים מסודרים - לבריאות, תעשו חיל.

אמנון כהן: אבל לא להטעות את הציבור.

אמנון כהן: ביקשתי לצורך זה לעשות את הדיון, אני רוצה לכתוב במסקנות שהחוק תוקן.

אמנון כהן: אני מבקש לתת לגרישה להגיד איפה זה עומד.

אמנון כהן: בכוונה הזמנתי מנכ"ל המשרד שיעשה סדר במשרד.

אמנון כהן: לא יכול להיות שמר גרישה מבקש כל פעם, והמחלקה המשפטית בניסוחים עוקצניים כותבת ליועצת המשפטית של ועדת הכלכלה: הנושא רגיש, יש צוואר בקבוק, קורסים מחקיקות, לא עושים שום דבר, ומי סובל?

אמנון כהן: הצרכן בבית.

אמנון כהן: חמש שנים דנים ותיקון מס' 6 בנושא החמרת ענישה עדיין אין.

אמנון כהן: גרישה, תביא את התיקון עכשיו, אני נועל את הדיון.

גרישה דויטש: אתחיל מהתיקון, אם אתה מבקש.

גרישה דויטש: נביא תיקון, יהיה שיפור קל, ואנחנו רוצים לעשות תיקון יסודי.

גרישה דויטש: לגבי התיקון, אני רוצה להגיד שאין מי שמעוניין יותר בתיקון הזה מאשר אני בעצמי כי הוא נותן סמכויות ויכולת וכוח למנהל התקינה לפעולות אכיפה.

גרישה דויטש: אם מדברים על חוק התקנים, ואני מתייחס לחוק התקנים, הסמכות לאכיפת החוק היא של הממונה על התקינה עם אפשרויות מסוימות.

גרישה דויטש: הבעיה היא שהענישה היא על-ידי- -

אמנון כהן: הממונה על התקינה זה אתה.

גרישה דויטש: על פי חוק התקנים הממונה על התקינה- -

שלמה לרמן: הוא רוצה שיניים.

גרישה דויטש: כרגע זה אני.

גרישה דויטש: היום הסמכויות מביאות לכך שמה שניתן לעשות זה להביא תיק אכיפה לבית המשפט עם ראיות מוצקות נגד הגורם, יבואן, יצרן, משווק.

גרישה דויטש: כי החוק אוסר גם לייצר, גם לייבא, גם לשווק, מוצרים שלא עומדים בדרישות התקן הרשמי.

גרישה דויטש: בגלל שהיה ברור מניסיון שיש לנו בהגשת התיקים, שרוב התיקים לא מגיעים לבית משפט, מסתיימים בהתראה ובגלל שהעונשים, עונש מקסימלי זה 20,300 שקל, לפני שנה-שנתיים היה 19,00 ומשהו, מדי פעם זה מתעדכן.

גרישה דויטש: התוצאה בפועל שהעונש - אני לא מדבר על מסנני מים אלא באופן כללי - זה 10,000, 7,000, 2,000 ש"ח.

גרישה דויטש: זה תלוי בעו"ד, נסיבות, שופט.

גרישה דויטש: בתיקון מס' 6 לחוק התקנים העונש המרבי הוא 200 אלף שקל, ובנסיבות מסוימות 300 אלף ש"ח.

גרישה דויטש: אבל מה שקרה - ולא אתייחס לכל פרט בגלגולי החוק, כי הכנסת פוזרה פעמיים- -

אמנון כהן: אתה הרווחת מזה רק.

גרישה דויטש: אנחנו מחכים לכך שתהיה יושב ראש ועדת הכלכלה, כי אנחנו רוצים סמכויות נרחבות.

גרישה דויטש: אזכיר שהחוק התקבל פה אחד בקריאה ראשונה באפריל 2002.

גרישה דויטש: שש סיעות הצביעו פה אחד, סך הכל תשעה חברי כנסת היו באולם, כולם הצביעו פה אחד.

אמנון כהן: מה עשיתם מ-2002 עד היום?

גרישה דויטש: הכנסת פוזרה, זה הגיע שוב לוועדת השרים ואז אנחנו, אחרי התייחסות- -

אמנון כהן: אחרי מליאה זה עובר לוועדה.

גרישה דויטש: היה צריך להביא את זה שוב לוועדת שרים, לחקיקה.

גרישה דויטש: זה הגיע לוועדת שרים, אושר מחדש והתחיל להתגלגל שוב.

גרישה דויטש: בשלב זה הוכנסו שינויים בחוק, בתיקון מס' 6, שנותנים סמכויות מנהליות רחבות לממונה על התקינה.

גרישה דויטש: לא צריך להכין את התיק על כל פרטיו.

גרישה דויטש: לקבל עדויות, לעשות חקירות, להגיע לכל גורם, לגלגל את התיק הזה בשרשרת מספק לספק ראשי, יבואן, ליצרן - זה תהליך משפטי ארוך.

אמנון כהן: יהיה לך הכלים בתיקון 6?

גרישה דויטש: כן.

גרישה דויטש: אחד הכלים המרכזיים הוא פרסום.

גרישה דויטש: הממונה יוכל לפרסם או לחייב את הגורם החשוד לפרסם על חשבונו בנוסח מוסכם את המודעה לציבור – recall, כלומר שמשהו לא תקין ויש להחזיר את המוצר, ולבצע פעולות שמאפשרות ביצועים יותר טובים מאשר החוק בניסוח היום.

גרישה דויטש: הכוונה לתפיסה, הקפאה וכן הלאה.

גרישה דויטש: היום יש מגבלות חמורות וזה יהיה ניתן לשיקול דעת של הממונה על התקינה.

גרישה דויטש: כמובן הקנס בפועל - 50,000, 100,000, 70,000 ש"ח - הדבר ייכנס לאמצעי התקשורת.

גרישה דויטש: היום 5,000 ש"ח, אנו מעבירים לאמצעי תקשורת, זה לא מעניין אף אחד.

גרישה דויטש: השורה התחתונה - זה נמצא בתיקונים אחרונים בין המשרד שלנו למשרד המשפטים.

אמנון כהן: את זה אמרת לפני שנתיים.

גרישה דויטש: אני לא משתתף בדיונים.

גרישה דויטש: הדיונים האחרונים היו בשבוע הראשון של ינואר ובשבוע השני של ינואר, שני דיונים היו כבר החודש, זה ממש דיונים אחרונים לקראת הסיכומים, כי משרד המשפטים מתלבט לגבי סמכויות מינהליות של הממונה על ההגבלים.

אמנון כהן: מותר להתלבט, אבל לא חמש שנים.

גרישה דויטש: זאת העובדה.

גרישה דויטש: אני מבקש להתייחס להשתלשלות הדברים.

אמנון כהן: איפה אורית?

גרישה דויטש: היא אמורה ללדת היום.

אמנון כהן: אז זה יתעכב עוד.

גרישה דויטש: אני רוצה להגיד משהו אישי - הדיון בוועדת הכלכלה היה אמור להיות ב-28.5.2002 כי באפריל התקבל בקריאה ראשונה.

גרישה דויטש: התייעצתי עם מנהלת הוועדה, אמרתי שהבן שלי מתחתן ב-28 במאי, אגיע אבל בבית לא יסלחו לי.

גרישה דויטש: בסוף היא אמרה: לא יכול להיות דיון, אני דוחה.

גרישה דויטש: אז הכנסת פוזרה, ואז - מ-28.5.02 זה מתגלגל.

גרישה דויטש: זה בנימה אישית.

אמנון כהן: מי יענה לי בשם הלשכה המשפטית?

אמנון כהן: הקשיים אצלם, לא אצלך.

אמנון כהן: לך יש רצון טוב לעזור ולהעביר את זה.

אמנון כהן: מי נמצא פה מהלשכה המשפטית?

גרישה דויטש: לא נמצאים פה, אבל עובדים צמוד למשרד המשפטים.

גרישה דויטש: במפורש.

גרישה דויטש: היו שתי ישיבות החודש, לאו דווקא קשור למסנני מים, למכלול הדברים.

גרישה דויטש: זה הולך להסתיים, אני מבטיח לך שבאחת מהישיבות הראשונות אצלך נביא לך את זה.

גרישה דויטש: השתלשלות הדברים - מה עשינו משנת 2000, התאריך שהוזכר פה על-ידי כבוד היושב ראש.

גרישה דויטש: הכרזנו רשמית על התקן 1505 ב-2000.

גרישה דויטש: בינתיים נכנסו לשיווק, התחילו לשווק מערכות יותר מתוחכמות, שונות, מערכות של אוסמוזה הפוכה.

גרישה דויטש: תקן חלק 1 לא אוסמוזה הפוכה.

גרישה דויטש: הכרזנו רשמית על אוסמוזה הפוכה 1505 חלק 2, הוכרז באוגוסט 2003.

גרישה דויטש: השלב הבא, היינו צריכים להסדיר את הנושא של בדיקות יבוא.

גרישה דויטש: לכן היה צריך לסתום כל הפרצות בצו יבוא חופשי שאומר למכס איפה צריך להביא אישור של מכון התקנים.

גרישה דויטש: גם כוסות התקנה לשקעים עברו שם דרך ציוד גינון.

גרישה דויטש: אנו סגרנו את כל הפרצות, התקן הזה מופיע בצו יבוא חופשי.

אמנון כהן: זה עובד כבר?

גרישה דויטש: זה עובד והמצב היום הוא כזה - היבוא נבדק על-ידי מכון התקנים, כאשר אנו מגיעים לשלב האכיפה מראים לנו אישור שחרור של מכון התקנים.

גרישה דויטש: אמרת נכון - פילטרים או ברים בנפרד.

גרישה דויטש: לגבי תוצרת מקומית יש 3 יצרנים, 2 יצרנים ואחד יצרן מרכיב - שלושתם מרצונם הם בהשגחת מכון התקנים במסגרת תו תקן, לכל אחד יש תו תקן, לפחות לחלק ניכר של הדגמים שלהם.

גרישה דויטש: כלומר העסק הזה די מוסדר.

גרישה דויטש: אחר כך אנחנו מגיעים לאכיפה.

אמנון כהן: שלוש ארבע חברות שעובדות ומייצרות בארץ - המוסדרים הם פה.

אמנון כהן: אין לנו בעיה עם המוסדרים, אני רוצה שימכרו כמה שיותר.

אמנון כהן: אבל מה קורה עם 97 האחרים?

גרישה דויטש: אני מדבר על שלב ראשון - יבואנים ויצרנים מקומיים.

גרישה דויטש: יבוא נבדק במכון התקנים כי התוספת השנייה מחייבת כי התקן לא רשמי והעסק הזה מוסדר מבחינה פורמלית.

גרישה דויטש: מבחינה אדמיניסטרטיבית זה מוסדר בירוקרטית, המכס לא מעביר את זה בלי אישור מכון התקנים.

אמנון כהן: מי מכון התקנים?

אמנון כהן: תגיד איך זה מוסדר, שאני יודע שלא הביאו מטהרי מים במסווה ציוד גינון.

צבי קרן: הכל אפשרי, כמובן.

צבי קרן: אך יש לנו אנשים גם בנמל.

צבי קרן: המכס לא מאפשר להביא בלי אישור של מכון התקנים.

צבי קרן: כל דבר שמגיע נעצר בשערי הנמל, נפתח, נשלח למכון התקנים, עובר בדיקה לפי הפרוטוקולים שלנו.

צבי קרן: ואז זה משוחרר.

צבי קרן: עם הדברים האלה אין בעיה, אך אם הוא לוקח את הסנן ומחבר לבר אחר או למשהו אחר ועושה מזה מערכת, זה כבר יצא משליטתנו.

אמנון כהן: אני מדבר על חלקים של המטהר.

צבי קרן: כל דבר שנכנס להגדרה של מערכת טיהור מים עובר את מכון התקנים.

אמנון כהן: אבל הוא בא כציוד לגינה, איך אתה יודע להבחין אם זה ציוד גינה או זה חלק ממטהר מים?

צבי קרן: אם זה מגיע תחת פרט המכס שמופיע בתוספת השנייה שגרישה הזכיר, זה יגיע אלינו.

צבי קרן: אנחנו ניגשים למכולה, פותחים אותה ומסתכלים מה יש שם.

צבי קרן: אנו יודעים לאבחן אם זה ציוד לגינה או מטהרי מים.

אמנון כהן: מתי זה נכנס?

צבי קרן: חלק ראשון מ-2000, השני מ-2003.

אמנון כהן: הבנתי שעד היום מביאים מטהרי מים ומוכרים.

יצחק קמחי: תלוי באיזה פרט מכס זה מגיע.

אמנון כהן: הוא יעשה הכל כדי להטעות אותך, ואתה צריך למצוא את הדרך- -

צבי קרן: אם זה תחת פרט מכס שלא מחייב להגיע למכון התקנים, אני לא אראה את זה.

אמנון כהן: אז הוא ממשיך לעבוד עליך ועליי ועל כולם.

צבי קרן: אין לו צורך בזה.

צבי קרן: הוא מביא את הפילטרים ומעביר אותם בדיקת מכון התקנים, אז הוא מחבר את זה למערכת שהוא קונה, בר, קולר, שלא עובר את מכון התקנים ושום דבר, הוא מחבר את זה אחורה או פנימה, מחבר שניים או שלושה פילטרים כאלה, ומוכר את זה כמערכת, כאשר התקן חל על כל המערכת, כולה צריכה להיבדק.

צבי קרן: יש לי כאן דוגמא של תעודת בדיקה שנבדק רק הסנן.

אמנון כהן: אך זאת הבעיה.

אמנון כהן: אני לא צריך שתגיד לי שאני צודק, אני רוצה להיות טועה, אני רוצה לפתור את הבעיה.

אמנון כהן: אתם אנשי מקצוע, אנחנו מחוקקים.

אמנון כהן: תגיד לי איפה יש לך בעיה, שאני אתן לך כלי שתאכוף את זה.

צבי קרן: אנו לא גוף אכיפה.

צבי קרן: מכון התקנים הוא רק גוף שבודק ומשחרר תעודת בדיקה.

צבי קרן: אם זה לא מתאים, אנחנו מוציאים תעודה ולא משחררים את הסחורה.

צבי קרן: אנחנו לא מתעסקים בכלל בנושא אכיפה, במה שנעשה בארץ.

אמנון כהן: איך אתה מונע ייבוא ציוד- -

צבי קרן: זה לא ייכנס לארץ.

צבי קרן: אני בודק, אם הסננים מתאימים לתקן, זה עובר.

צבי קרן: תיקח טלוויזיה – אם הוא מביא כבלים ושפופרות והכל מתאים, ואחר כך מרכיב טלוויזיה אצלו במחסן, הוא יכול לעשות מה שהוא רוצה.

צבי קרן: הוא מביא סננים שעוברים בדיקה במכון התקנים, הסננים עצמם עוברים בדיקה והם בסדר, אך אחר כך הוא עושה עם זה מערכת שלמה.

אמנון כהן: איך אני מונע שהוא לא יתקין?

צבי קרן: זה לא בתחום שלנו.

גרישה דויטש: אני מגיע לקטע של אכיפה על פי התקן.

גרישה דויטש: התקן מאפשר, אם עומדים בדרישות לייבא פילטר, כי מי שמוכר מערכת צריך גם לייבא פילטרים כדי להחליף אותם.

גרישה דויטש: הוא יכול לייבא פילטר כפילטר, לא כמערכת.

גרישה דויטש: אגיע לנושא האכיפה.

אמנון כהן: אני רוצה למקד את הדיון.

אמנון כהן: פילטרים - פתרנו את הבעיה.

אמנון כהן: אני רוצה שהגוף, המטהר עצמו, שלא יביאו חלקים לגינון.

אמנון כהן: איך אתה סוגר ונותן כלים למכון התקנים?

אמנון כהן: איפה אתה צריך חיזוק כאיש מקצוע, שאתה תעשה כך שבשום מסווה, ואתה עובד מול אנשים מאוד מתוחכמים שרוצים לעשות כסף ואתה צריך לתפוס אותו.

אמנון כהן: אתה צריך למנוע - שלא יעשה כסף על ציבור שהוא מרמה אותו.

אמנון כהן: קודם תגיד איך אתה לא מביא, אחר כך תלך לענישה.

אמנון כהן: אם אתה לא מביא, לא צריך להעניש גם.

גרישה דויטש: אתה רוצה למקד לא על פעולות אכיפה.

גרישה דויטש: אגיד מילה כדי להוריד את זה מהשולחן - נמצאים פה נציגים של חברות, יבואנים, יצרנים מקומיים, משווקים, ואין פה אחד חוץ מאולי יצרני מים מינרליים, שהפקחים שלי או המנהדסים שלי לא היו אצלם.

אמנון כהן: אני מדבר על 97 שלא נמצאים פה.

גרישה דויטש: היינו שם, פתחנו תיקים, ברוב המקרים רק ניתן להסתפק בהתראה.

גרישה דויטש: אנחנו יכולים לבצע אכיפה מול הגורמים שיש שם מערכת או יש שם פילטרים.

גרישה דויטש: אנחנו בודקים פילטרים בנפרד.

גרישה דויטש: הפילטר עומד בדרישות התקן.

גרישה דויטש: המערכת בעיקרון עומדת בדרישות התקן, כאשר יש מערכת אנחנו בודקים.

גרישה דויטש: רוב המכירות שאנחנו מדברים עליהן כאן - מכירות לא תקניות או בעייתיות - הן מכירות מבית לבית כאשר אין כתובת, אין טלפון, יש 1700 וכן הלאה, תוך הטעיה חמורה, תוך שיווק אגרסיבי והטעיה של הצרכן.

גרישה דויטש: התקשרו אליי לפני שנתיים הביתה בשפה הרוסית, ואמרו לי: אנחנו רוצים להגיע אליך ולבדוק את מערכת המים שלך חינם.

גרישה דויטש: אמרתי: תודה אבל יש לי מערכת.

אמנון כהן: לא עושים את זה ככה.

אמנון כהן: אומרים שחברת מקורות בודקת את צינורות המים לבדוק את איכות המים, המהנדסים והצוות המקצועי מסתובב בשכונה שלך באותו יום, אז אנחנו רוצים שבחינם יבדקו את מערכת המים שלך.

גרישה דויטש: כך אמרו למהנדס שלי בראשון.

גרישה דויטש: אמרו: עיריית ראשון הודיע שהמים לא בסדר, הוא אמר: משרד הבריאות אומר שזה בסדר.

אמנון כהן: אני חבר כנסת, אתה עובד משרד, פה יש מנכ"ל, איך אני מונע שלא תהיה הטעיה כזאת שהציבור החלש, הקשיש, העולה החדש, לא ייכנס לפניקה.

אמנון כהן: מראים לך מה עם קורה עם המים ומפחידים.

גרישה דויטש: ניסיתי לעשות משהו במסגרת חוק התקנים, מסתבר שזה לא בדרך.

גרישה דויטש: כשקיים תקן, קיימת אכיפה וכן הלאה, אותם אנשים שהגיעו אליי הביתה אמרו שרק היום ניתן.

גרישה דויטש: הראו לי בשלוש כוסות שהמים מהברז נורא ואיום, מים תמי 4 מאוד לא בסדר, ומים שלהם מבקבוק של מים מזוקקים בסדר גמור, עם המכשירים.

גרישה דויטש: אמרתי: אני לא יכול להחליט, אשתי לא בבית.

גרישה דויטש: אני מבקש טלפון.

גרישה דויטש: הצלחתי לקבל טלפון, הם הגיעו תוך יומיים שלושה למקום, זה היה בית פרטי באשקלון.

גרישה דויטש: במסגרת חוק התקנים לא יכולתי לעשות כלום, הייתי צריך לקנות מערכת שלהם ולנסות להציג לבית המשפט.

גרישה דויטש: כלומר יש פה הטעיה חמורה של הציבור, שיווק אגרסיבי.

אמנון כהן: איך מונעים?

גרישה דויטש: די קשה לענות על זה, כי אני חורג מחוק התקנים.

גרישה דויטש: מצד אחד יש הודעות של משרד הבריאות - אולי לא מספיק - שהמים מהברז לא ראוי לשתייה, אולי הריח לא טוב, אולי מרגישים כלור וכו', אך מבחינה בריאותית אין בעיה.

גרישה דויטש: זאת אחת הנקודות שאני רוצה להדגיש - אם מישהו מעביר בר מבחינה חשמלית, תקן 900, וזה מה שעושים, והוא מתאים לדרישות התקן, ומתקין אותו בלי פילטר, בלי כלום.

גרישה דויטש: אם הוא לא אמר שזה מסנן, הוא יגיד: יש לך נוחות, אתה יכול לשתות מים קרים וחמים בלחיצת כפתור.

גרישה דויטש: אבל זה כמו מי ברז, אולי יותר גרועים, אולי לא, כי עכשיו נכנס לתוקף תקן שקובע דרישות לכל חומר שבא במגע עם מי שתייה.

גרישה דויטש: כלומר אם נמקד לעמידה בתקן, יש בעיה.

גרישה דויטש: המהנדסת שלנו אמרה שזה כמו לגו, אתה קונה את זה תקני, את זה קנית מזה ואת זה מזה - מה מרכיבים בבית, זה דגם חדש אצל כל אחד בהתאם לנסיבות.

גרישה דויטש: אנו אחראים אולי על מיליון בתים בארץ, שבמחצית מהם יש מערכות, ובכל בית מערכת אחרת.

גרישה דויטש: חיפשנו כל מיני שיטות.

גרישה דויטש: אני מודה – במסגרת חוק התקנים יש קושי רב מעבר למה שעשינו: אכיפה, החמרת ענישה תעזור באותם מקרים שנתפוס בודדים.

גרישה דויטש: אני לא יכול להתמודד עם המודעה שאומרת: חובה על כל אחד לעשות רישום של מערכות מי סינון שיש לכם בבית, בשפה הרוסית, עד 31 בינואר, ואז נבדוק ונחליט.

אמנון כהן: אדוני המנכ"ל, בהקדמה סיפרתי לנוכחים כאן איך נולד החוק, שמאז לפני כארבע שנים חלו מספר שינויים.

אמנון כהן: ב-2003 היתה התקדמות רצינית, אך הבעיה לא טופלה עד הסוף.

אמנון כהן: היום ניתן להטעות את הציבור, יש חברות שיש להן רשיון, מייצרות בארץ ועושות עבודתן נאמנה.

אמנון כהן: הם גם נכווים מבחינה עסקית כי הם ישרים והגונים ומשלמים ועושים כל מה שצריך, ויש עוד כמאה חאפרים שמנצלים את הפריצות בתקנות ובחוקים ומטעים את הציבור באופן קשה ביותר, מדברים בלופים מפה עד הודעה חדשה רק במטרה למכור.

אמנון כהן: הם יגידו למבוגר שאם קונים המים, לא צריך תרופות.

אמנון כהן: הם גם יגידו שאותו אדם ששותה בבית, תוך חודש גומר את הקריירה אם לא מתקין מערכת.

אמנון כהן: צריך תקן, נושא אכיפה, נושא יבוא.

אמנון כהן: ביבוא פתרו את הבעיה של מסננים, הבעיה היא שמייבאים את החלקים של מטהרי המים כציוד לאביזרים לגן, ואז מרכיבים פה את אותו מסנן שיש לו תו תקן.

אמנון כהן: עם האישור אומרים שזה עבר את מכון התקנים.

אמנון כהן: הצרכן אומר: יש תו תקן, זה בסדר, אך למעשה תו התקן הוא על המסנן בלבד.

אמנון כהן: הדבר השלישי, התמשכות נושא הענישה.

אמנון כהן: אפילו שהצוות של גרישה יצאו ובדקו ותפסו, הולכים ורוצים להעניש אחרי בתי משפט, הליכים וסיפורים, 2,000 שקל קנס.

אמנון כהן: הוא ממשיך, יודע מראש שהולך לבית משפט, לוקח עורך דין קצת יותר מכובד, משלם 2,000 שקל, מוכר שני מטהרים ומכסה את זה.

אמנון כהן: מה שתמוה בנושא החמרת ענישה זה השתלשלות דיונים - תיקון 6 – 1.7.03, 26.11.03, 14.12.

אמנון כהן: יש דיונים והתכתבויות, ועד עצם היום הזה, הבטיח עו"ד מיכאל אטלן שהוא מבטיח ב-30.8, הנוסח מתוקן לוועדה עוד לפני תום הפגרה יגיע.

אמנון כהן: היה צריך להיות אחרי החגים.

אמנון כהן: עבר, עכשיו יש פגרה חדשה.

אמנון כהן: לא זז כלום.

אמנון כהן: לכן ביקשתי שהמנכ"ל, אני מעריך שהגעת כי הנושא מאוד חשוב, זה הטעיה של הציבור התמים, החלש, החוליות הכי חלשות במדינת ישראל - עולים חדשים, קשישים ומסכנים שלא יודעים, להשתמש בתמימותם על מנת למכור מוצר לא בסדר.

אמנון כהן: לכן ביקשתי שתבוא, תעשה סדר במשרדך, לא יכול להיות שאנשי מקצוע לא יהיו מתואמים עם המחלקה המשפטית.

אמנון כהן: הרגיז אותי מכתב שלהם שאני חייב לקרוא; יש פה חוצפה, מיכאל אטלן, יש גם גבול, תוך כמה זמן מותר לענות.

אמנון כהן: הוא כותב ללאה ורון, מנהלת ועדת הכלכלה, שאני אהיה שם בעזרת השם, לא תברח ממני: "הנדון: הצעת חוק התקנים (תיקון מס' 6 - החמרה בענישה) - צר לי על העיכוב במענה למכתבך שמקורו בהיותי בחופשה.

אמנון כהן: אצלכם או מחתן בן, או אורית איטח היום צריכה ללדת בשעה טובה, הוא היה בחופשה.

אמנון כהן: אני מודה לך על מכתבך, את צודקת לחלוטין בכך שהממשלה מתעכבת יותר מדי עם המצאת נוסח מתוקן של הצעת החוק שבנדון.

אמנון כהן: אני מבין שאין לוועדת הכלכלה כל עניין בצידוקים, מבחינתה אין זה משנה גם אם הנושא מעוכב תחת ידינו או שמקור העיכוב בצוואר הבקבוק מסיבות אובייקטיביות במחלקה הפלילית של משרד המשפטים.

אמנון כהן: "מכתבה של עו"ד אורית איטח מיום 16.3.04 רצ"ב.

אמנון כהן: מבחינה זאת חשובה השורה התחתונה, והיא שקיבלתי השבוע תשובות ממשרד המשפטים לאורן, סביר להניח שנעביר נוסח לוועדה עוד לפני תום הפגרה".

אמנון כהן: הוא התכוון לפגרה ההיא.

אמנון כהן: "תודה גם על גילוי הרגישות, אכן דברייך צרמו לי אישית כי הם התפרשו כמכוונים נגד המשרד והמחלקה שלי".

אמנון כהן: הוא קיבל את זה אישית.

אמנון כהן: "זאת בתגובה לניסיון שלי להידוק שיתוף פעולה עם הוועדה".

אמנון כהן: לכן, אדוני המנכ"ל, אנחנו לא צריכים צידוקים.

אמנון כהן: שיצאו לחופשה, שילדו בשלום, שיחתנו, אבל עם ישראל שותה מים אולי נקיים, אבל מטעים אותו, ולכן אנחנו צריכים את התופעה הזאת להפסיק חד וחלק, אז קודם כל יש לך ההחמרה.

אמנון כהן: שנית לא למדתי ולא הבנתי איך אפשר למנוע לייבא ציוד של מטהר מים, חזוי כאילו זה ציוד לגינה.

אמנון כהן: לכן הדברים האלה - למנוע והאכיפה הרצינית יותר.

אמנון כהן: אנחנו בבית המחוקקים, אם השר לא רוצה - נקדם הצעת חוק פרטית או של הוועדה.

אמנון כהן: אני חייב לתת לכם את הכלים לעשות את העבודה, ייתכן שאין מספיק כלים.

אמנון כהן: מכון התקנים אומר: מה שיטילו עליי, אני אעשה.

אמנון כהן: הוא אומר: אני לא יכול לאכוף.

רענן דינור: אני מודה לך על זה שאפשרת לי להתייחס לנושא.

רענן דינור: נקודת המוצא שלי, שבסך הכל מצב המים בישראל טוב, אנחנו יכולים להתגאות בכך ביחס למצב המים במדינות אחרות מפותחות.

רענן דינור: אבל זכות האזרח הישראלי לקבל איכות מים טובה יותר, זכות כל אזרח לעשות לשיפור המים שמגיעים אליו.

רענן דינור: ברגע שזאת נקודת המוצא, זכות האזרח הישראלי לקנות מטהרי מים שיודעים לעמוד בהגדרות טכניות שהמשווק מגדיר שיודעים לעשות.

רענן דינור: לשם כך יש נושא התקינה.

רענן דינור: הקושי שאני הבנתי בנושא התקינה - מרגע שנכנסתי לנושא בעקבות פנייתך אליי - שהבעיה היא לא עם המוצרים המיוצרים בישראל.

רענן דינור: המוצרים המיוצרים פה - יש לנו היכולת הטובה להבטיח שהם עומדים בתקן הנדרש, לא רק כמרכיבים בודדים אלא כמכלול.

רענן דינור: הנושא הוא לא העדפת תוצרת הארץ, אבל יש פה אמירה מאוד ברורה.

רענן דינור: אשר ליבוא, ההבנה שלי היא שכשהיבוא הוא של מכלול, ויש לזה תקן, אין בעיה.

רענן דינור: הבעיה היא שמייבאים חלקים, ומהחלקים מרכיבים מכשיר שלא בהכרח עומד בתקנים.

רענן דינור: אנחנו נבדוק - זה אני מציע - אפשרות להגדיר שמוצר מיובא קיבל את תו התקן על מכלול המרכיבים שלו.

רענן דינור: שיהיה ברור לציבור שאנחנו נותנים תו תקן לא למרכיב זה או אחר במכשיר אלא למכשיר כולו, המכשיר בשלמותו נבדק.

רענן דינור: כדי שתהיה משמעות לאמירה הזאת, הציבור צריך לדעת מה ההבדל בין הפריטים בתו תקן או המכלול בתו תקן.

רענן דינור: אם נדע להגדיר לציבור שבתחום של מסנני מים מה שחשוב הוא שהמרכיבים כולם עומדים בתקן, קודם כל נתנו לציבור מידע בעל ערך חשוב מאוד.

רענן דינור: לעניין כל הנוכלויות שעל חלק מהן שמעתי כשנכנסתי הנה, על חלק שמעתי עוד אתמול.

רענן דינור: יש תופעה של נוכלויות, הדרך לטפל בה היא לא באמצעות תקנים אלא באמצעות הכלים העומדים לרשותנו לטפל בנוכלים.

רענן דינור: חלקם זו נוכלות שמעוגנת בחקיקה שיכולה לתת מענה באמצעות חקיקה המגדירה תנאי רוכלות, חלקה בתחום הרמאות פר סה.

רענן דינור: מה שאנחנו יכולים לעשות בעניין - לבד או עם משרד הבריאות - לתת מידע לציבור לגבי קיומם של רוכלים, לא אגיד נוכלים אלא רוכלים, שבאים לבית הצרכן ובכל מיני הוקוס פוקוס משכנעים לרכוש דברים שלא צריך או לחלופין משכנעים שהמערכת העומדת אצלו בבית לא עומדת בדרישות.

רענן דינור: אחד הדברים שהקבוצות האלה עושות, זה מגיעים לבתים שיש מסנן ומוכיחים שהוא לא אפקטיבי.

רענן דינור: האזרח נבוך לגמרי - הוא קנה מערכת תוצרת הארץ שכל המרכיבים שלה אושרו על פי תקן, והנה באים הנוכלים ואומרים: אתה רואה שמה שקנית לא עומד בדרישות.

רענן דינור: זה מכניס את האזרח למצב לא נוח, שאי אפשר לסמוך על המוצר שהוא בתקן.

רענן דינור: הדרך להתמודד עם זה היא הסברה לציבור.

רענן דינור: נצטרך לעשות השקעה כדי להסביר לציבור שיש תופעה כזו שצריך להישמר מפניה.

אמנון כהן: אם למסנן יש תו תקן וכבר הוא לא מסכן, הוא עובר בדיקות, הבעיה איך מונעים את היבוא של מתקן הטיהור בחלקים, לא כגוף.

אמנון כהן: אם מוצאים דרך למנוע את הבאתם לארץ, לא צריך אכיפה, לא צריך לחפש את הגנב.

אמנון כהן: אל תיתן לו לייבא, תסגור לו שם את הברז.

רענן דינור: אני לא יכול לעשות זאת.

אמנון כהן: זה כמו שוטרים וגנבים, הוא תמיד ימצא פרצה איך להביא את זה כי הוא רוצה למכור.

אמנון כהן: לכן אם יש דרך לתת כלים למכון התקנים כדי שידע לזהות: זה שייך לגינה, זה למטהר מים, זה לא ייכנס לארץ, מנעת הרבה דברים והרבה פקחים לא יצטרכו לחפש, והסברה, כי זה לא בא לארץ בכלל.

רענן דינור: לפי מה שאני מבין - אני רוצה לחדד, יש באופן גס שלושה מצבים, ואני רגע שם הצידה את תוצרת הארץ שהסכמתם אתי שאתה אין בעיה.

אמנון כהן: הם אפילו ניזוקים, כי החאפרים שמוכרים, זה יורד מהמכירות שלהם.

רענן דינור: כן.

רענן דינור: יש מצב שיבואן מביא לארץ מכלול, הוא עומד בתקן באופן שבו כל אחד מהפריטים בתקן וביחד זה עומד בתקן.

רענן דינור: יש מצב שאם אתה מרכיב את המכלול לא נכון, אתה עלול לקבל מוצר שכל פרט עומד בתקן, אבל המכלול לא, כי המסנן לא מתאים לאלקטרודה וכן הלאה.

רענן דינור: אני לא יכול להגיד ליבואנים: אסור לכם להביא חלקי חילוף, אני מעוניין שיביאו.

רענן דינור: מה שאני כן יכול לעשות זה לחנך את הציבור מה לקבל כראוי כשהוא קונה.

רענן דינור: הנכון הוא לקבל כראוי מה שאושר לא רק כפריטים, כמרכיבים, אלא כמכלול.

רענן דינור: נעבד עם מכון התקנים דרך להבהיר לציבור שאם אתה רוצה לקנות משהו שמתחרה באופן אמיתי עם תוצרת הארץ, תקנה משהו שאושר כמכלול, כלומר כל המרכיבים.

רענן דינור: בצריכה השוטפת שלך גם תקפיד שכאשר אומרים שפה יהיה מסנן מסוים, זה מה שיהיה.

רענן דינור: אני לא יכול למנוע את היבוא, איש לא מצפה זאת, אני רק יכול לומר לצרכן הישראלי מה ראוי שיקנה, לתת מידע.

רענן דינור: נושא המידע - נצטרך לצאת עם פרסום לציבור שיש נוכלים, ולהיעזר ברשויות המקומיות שמעורבות באופן ישיר באספקת המים, לכן ראוי שיהיו חלק מהקמפיין שימנע את ניצול הציבור התמים על-ידי נוכלי הוקוס פוקוס.

רענן דינור: זה יותר בתחום הגנת הצרכן.

רענן דינור: לגבי נושא החקיקה - תוך 30 יום אניח בפני הוועדה את לוח הזמנים לקידום החקיקה הנחוצה לכולנו.

רענן דינור: כולנו ידועים שהאמצעים העומדים לרשותנו הם מוגבלים.

רענן דינור: ציינת את זה לגבי קנסות שהם מגוחכים לצד התועלות הכלכליות לצד הקנסות המגוחכים.

ברוך זיסר: אנחנו מספקים מערכות שתייה תוצרת הארץ ותוצרת המזרח.

ברוך זיסר: נכנסתם לפינה מסוכנת, אתם מדברים על 3 חברות מול 97 חברות, שהן כנראה קבוצה של גנבים, רוכלים, נוכלים - המידע לא נכון.

ברוך זיסר: תבדקו את הדברים, ואם אתם לא יודעים, תפנו לכאלה שייתנו לכם פרטים.

ברוך זיסר: ה-97 שאתה מדבר עליהם הם לא אלה, הם לא נוכלים.

רענן דינור: אתה מסכים שאשאל את הממונה על התקנים על החברה שלך, כאן עכשיו?

ברוך זיסר: ודאי.

רענן דינור: הממונה על התקינה, אתה מוכן להתייחס לחברה שלו?

גרישה דויטש: היות ויש תיקים אצלנו על החברה הזאת, לא אתייחס.

ברוך זיסר: אפס תיקים.

ברוך זיסר: על איזו חברה אתה מדבר?

גרישה דויטש: על החברה שלך, בשם אחר.

ברוך זיסר: אפס תלונות.

רענן דינור: אל תקדם כאן אינטרסים מסחריים.

גרישה דויטש: יש 10 חברות באותו מקום, אנחנו מגיעים לאותה כתובת.

ברוך זיסר: אני מדבר על גל קר מערכות סינון.

גרישה דויטש: אני מתנצל כאן באופן פומבי.

ברוך זיסר: אפרופו חוקים, אני מבקש לא להיות במועדון כאלה שהחלטתם שהם נוכלים או רוכלים.

ברוך זיסר: יש פה אנשים ממיטב האנשים שמייבאים, יש פה אנשי מקצוע מעולים שגם מייצאים וגם נותנים פתרון למקומות כמו סרילנקה.

ברוך זיסר: יש חברות שהן בקבוצת ה-97 שהם נוכלים ורוכלים, אבל הם נותנים פתרונות בעולם.

אמנון כהן: אני לא מוכן להשלים עם הטעיית הציבור.

ברוך זיסר: בחלק הזה אתה צודק.

רענן דינור: הערה לסדר; לא האשמתי אף אחד מהיבואנים.

ברוך זיסר: זה היה 3 מול 97.

ברוך זיסר: זה לא הוגן.

רענן דינור: כיניתי בתואר נוכלים את אלה שמגיעים לבתים, עושים בדיקה במונחים של אלקטרודות- -

ברוך זיסר: מסכים אתך.

רענן דינור: תואיל להקשיב, ולא לשים בפי דברים שלא נאמרו.

חנן בן-דור: אני מחברת א.

חנן בן-דור: א.

חנן בן-דור: שפיר, אחת משלוש החברות שמופיעות ב-3%.

אמנון כהן: מניסיונכם, יש חברות שעומדות בכל התקנים ואתם משלמים את כל מה שצריך לשלם, ויש כמה חאפרים שמפריעים לכם לעבוד, וגם מטעים את הציבור.

אמנון כהן: יותר מזה, כתוצאה מכך הציבור שנכווה חושב שגם אתם כאלה.

אמנון כהן: הוא לא יכול להבדיל מי נוכל ומי לא.

אמנון כהן: לכן האם יש לכם כלים לתת לנו את העצות, שנגביל את הדברים האלה?

חנן בן-דור: הנחת העבודה של המנכ"ל, שכנראה מאוד עסוק ולא התפנה לבדוק את הדברים - שכאילו תוצרת הארץ טובה יותר מאחרת היא משוללת כל יסוד.

אמנון כהן: הוא לא אמר את זה.

אמנון כהן: הוא אמר שזה לא הדיון היום.

רענן דינור: ממש לא אמרתי.

חנן בן-דור: זה נאמר.

חנן בן-דור: המוצרים המשווקים תחת תו תקן מכון התקנים, כוללים בדיקה הידראולית, כימית וחשמל, עם תו תקן של מכון התקנים נותנים תשובה לכל בעיית איכות המים.

חנן בן-דור: השאלה בנושא הזה, מי נכנס תחת הכנפיים הללו.

חנן בן-דור: בידי מכון התקנים לעשות כל המהלכים שתחת הכנפיים האלה ייכנסו יותר חברות, והוא יכול לצייד את החברות בתעודות או מה שנדרש כדי שהמתקנים או כל מה שנאמר יהיו תחת הכנפיים של תו התקן הרשמי של מכון התקנים.

חנן בן-דור: איך מבהירים את זה לציבור; יש דרכים בתקשורת, אפשר לצייד את החברות עם המסמכים שיוכלו להראות ללקוח הסופי מי החברה, אם היא עומדת בתקנים או לא.

חנן בן-דור: אך מפה ועד להכללה גורפת לגבי שאר החברות, לגבי עמידות באיכויות, אני חושב שנעשה פה מהלך לא נכון, אבל יש אפשרות ויש כלים למכון התקנים לקבל גם את הגיבוי של משרד התמ"ת בנושא הזה, גם בתחום היבוא, גם בהצגת המסמכים ולאחר מכן להעביר זאת לציבור, שהציבור יוכל לראות.

אמנון כהן: מה חסר לו ביבוא?

אמנון כהן: מה מונע ממנו להבדיל בין נושא לנושא?

חנן בן-דור: לא יודע מה מונע.

אמנון כהן: הוא אומר שאין לו מספיק כלים.

חנן בן-דור: שיבנה את הכלים.

צבי קרן: אנחנו לא מתעסקים באכיפה.

צבי קרן: יש כאן בלבול של מושגים.

צבי קרן: תו תקן זה מותג של מכון התקנים.

צבי קרן: בחלק מהמקרים דיברתם על אישור תקן.

צבי קרן: אותן 100 חברות, בחלקן הגדול יש אולי אישור תקן.

צבי קרן: תו תקן זה תו שניתן למערכת.

צבי קרן: יש כאן שלוש חברות, היו חמש.

צבי קרן: זה וולונטרי לחלוטין.

צבי קרן: מי שרוצה יכול להצטרף, אנחנו מעודדים, כמובן.

צבי קרן: אך מתוך ה-97 האחרים, כמו שברוך אמר, יש הרבה ישרים וטובים, חלקם יושב אתנו, אבל אנחנו מתעסקים באותם רמאים שמסתובבים והם מוכרים - הם גם משתתפים במכרזים ועושים הכל כדי להטעות את הציבור.

אמנון כהן: איך מונעים מהם?

צבי קרן: אל"ף, הדרכה והדרכה של הציבור.

צבי קרן: בי"ת, שהממונה על הגנת הצרכן יפעל.

צבי קרן: זה בסמכותו.

צבי קרן: חוק מטהרי מים – אני לא יודע מה יעזור, כי גם היום זה עבירה פלילית.

צבי קרן: יש חוק התקנים, לא צריך חוק המים.

צבי קרן: מי יאכוף את חוק מטהרי המים?

צבי קרן: המשטר?

צבי קרן: אפשר לעשות חובת תו תקן ואז זה סיפור אחר.

יצחק קמחי: לגבי ההגנות היום בחוק באותן עסקאות - עסקאות מטהרי מים הן עסקאות ברוכלות, אפשר לבטל בהודעה תוך 14 יום מביצוע העסקה.

יצחק קמחי: עד כאן טוב וסביר.

אמנון כהן: אי אפשר לבטל.

אמנון כהן: היו אזרחים שניסו ולא היו יכולים.

יצחק קמחי: הגיעו אלינו פניות של אנשים שהתקשו בביטול.

יצחק קמחי: הנושא בטיפולנו.

יצחק קמחי: גם אנחנו לא חושבים שהחוק מספיק, יש תיקון לחוק שיגיע לשולחנך בוועדת הכלכלה, ובו אנחנו מנסים לשפר את ההגנות שנותן החוק כאשר הצרכן שמבטל את העסקה ברוכלות יוכל לא רק - אחת הבעיות בביטול היום זה שהחברות אומרות: התקנתי אצלך בבית, קדחתי לך חור בשיש, שמתי לך מסננים.

יצחק קמחי: שילמת 4,000 שקל, מורידים 2,000 שקל ונבטל את העסקה.

יצחק קמחי: זה לא יתאפשר יותר.

יצחק קמחי: בתיקון המוצע הכסף קודם כל יוחזר, המערכת תוחזר לעוסק.

יצחק קמחי: זה תיקון שאנחנו יוזמים לחוק הגנת הצרכן.

יצחק קמחי: במסגרת הזאת הכסף יוחזר כמו בעסקאות מכר מרחוק.

יצחק קמחי: במידה שהמתקין חושב שנגרם לו נזק, הוא יצטרך לתבוע את הצרכן.

יצחק קמחי: בית המשפט, אני מעריך, לא ייתן להוריד מהצרכן 2,000 שקל בגין מסנן שהשתמשו בו, כי שום דבר אחר לא קרה למערכת.

יצחק קמחי: כאן הצרכנים יהיו מוגנים גם בבית המשפט, והם לא יהיו נתונים לחסדי החברות השונות בסכום הקיזוז שהן מוכנות להוריד בגין ביטול העסקה.

אמנון כהן: ואם הוא לא מוכן להחזיר את הכסף?

יצחק קמחי: זאת עבירה על חוק הגנת הצרכן.

יצחק קמחי: אפשר לפנות אלינו, במרבית המקרים כשהתחלנו בחקירות, הכספים כן הוחזרו ללקוחות.

יצחק קמחי: זה ודאי לא פתר את הבעיה, לפיכך אנו עושים את התיקון לחוק.

יצחק קמחי: יש כאלה שאולי לא הגיעו אלינו, אני חושב שהם ראויים להגנה.

יצחק קמחי: לכן ההנחיה היא להמשיך לטפל בתביעות האלה.

יצחק קמחי: מעבר לזה, יכול להיות שנצטרך לשקול את המנגנון שהיה קיים בדירות נופש, שגם הוא היה מכת מדינה, שם האפשרות של בוחר יחידת נופש לגבות את הכסף מוקפאת למשך 30 יום.

יצחק קמחי: אני יכול לבטל את העסקה בחברת האשראי תוך 30 יום, והכסף לא ייגבה ממני.

יצחק קמחי: זה המקרה היחיד בחוק שהדבר קיים, לגבי דירות נופש, ולאור הבעיות שהועלו כאן בנוגע למטהרי מים ואפשרויות הביטול - יכול להיות שצריך לשקול גם את הנושא הזה.

יצחק קמחי: זה צריך להיות בהתאמה עם משרד המשפטים שאחראי על כל חוק כרטיסי חיוב.

יצחק קמחי: יש רוויזיה בנושא, אני מקווה שגם זה ייכנס, אני עדיין לא יודע.

אמנון כהן: אם הוא קנה בצ'קים?

יצחק קמחי: אם לא ביטל, מדובר בעבירה על החוק.

יצחק קמחי: אנחנו מטפלים בנושא במסגרת עבירות על חוק הגנת הצרכן.

יצחק קמחי: אני רוצה לחזק את דברי המנכ"ל, אנחנו חוזרים ואומרים דברים - לכל הנוכחים כאן יש תפקיד חשוב בהעלאת תודעת הנושא לציבור.

יצחק קמחי: אני הוצאתי ניירות ודיברתי על עסקאות ברוכלות, גם בשפה הרוסית, אני לא תמיד בטוח שזה מגיע לכולם.

יצחק קמחי: נמצאים כאן נציגים של ארגוני הצרכנים, גם הם מעלים את הנושא, אולי יש פה גם נציגי תקשורת.

יצחק קמחי: המודעות הזאת צריכה לחזור ולעלות, צריך לחזור להסביר לציבור כל הזמן.

יצחק קמחי: זה גם לא נגמר בישיבה אחת שמעלה את הנושא למודעות.

יצחק קמחי: זה צריך לחזור להעלות ולהביא למודעות הציבור, כנראה, החברות דוגלות בשיטה של פריירים לא מתים.

יצחק קמחי: אנחנו עדים לתופעות.

יצחק קמחי: אני מבחינתי מתכוון במסגרת הנחיה שאוציא או חוות דעת, לאפשר שימוע לחברות שרוצות, להגיב לנושא של אותה בדיקה.

יצחק קמחי: הבדיקה כפי שאמר מר קרן, היא בדיקה שלא בודקת את איכות המים.

יצחק קמחי: ואם כך, אני לא רואה צורך להציגה לציבור כבודקת את איכות המים, כי הפרשנות המוטעית שהציבור כנראה נותן לבדיקה הזאת מהווה מבחינתי הטעיה לכאורה של הצרכן.

יצחק קמחי: באמצעות חוות דעת מכם, אני מוכן גם לשמוע את החברות שעוסקות בפרקטיקה הזאת, לבוא לתת מידע לציבור שהבדיקה הזאת - אל לו ליפול בה.

יצחק קמחי: אולי המידע הזה גם יגיע לבתי המשפט.

יצחק קמחי: במקרים שהצרכנים וארגוני הצרכנים שייצגו את הצרכנים יעלו את הפרקטיקה, אני מקווה שנוכל לעצור את התופעה הזאת מההיבט הזה.

שלמה לרמן: נציג מכון התקנים אמר שכל הנושא זה החמרת הענישה על מי שפועל בנושא תקנים.

שלמה לרמן: מה שלא מוצדק או לא מובן, למה בחוק המים - הוא דן בדברים אחרים לגמרי.

שלמה לרמן: נראה לי שהיוזמה מבורכת ואנחנו תומכים.

שלמה לרמן: אנחנו חושבים שגם מטהרי מים אין צורך, אבל זה עניין של טעם.

שלמה לרמן: אבל בוודאי הדבר הזה מאוד דרוש, כי בשנה האחרונה היינו מוצפים בטלפונים עם תלונות על מטהרים.

שלמה לרמן: אבל הנושא הזה הוא לא נושא בחוק המים, זה חוק של החמרת ענישה.

אמנון כהן: מה עושה משרד הבריאות כדי ליידע את הציבור?

אמנון כהן: אתם בכל פורום מנסים להגיד שהמים במדינת ישראל בסדר, אין סכנה ואין שום צורך במטהרי מים.

אמנון כהן: אבל בשטח פועלים אחרת.

אמנון כהן: כמו שאומר מנכ"ל משרד התמ"ת, שהם הולכים להיכנס להסברה - מי שרוצה לשפר, שישלם, אבל שלא תהיה רמאות.

אמנון כהן: יחד עם זאת, אותו קשיש או עולה חדש שהגיע - אני בטוח שבסדרי העדיפויות שלו יש לו צרכים אחרים מאשר לקנות את מטהר המים, אבל מבחינת פחד הוא אומר: זה אני שותה כל יום, צריך לתקן.

אמנון כהן: מה עושה משרד הבריאות מבחינת הסברה?

שלמה לרמן: דבר ראשון, משרד הבריאות בודק את המים, מדווח, מפרסם את התוצאות בצורה מתמדת, זה מופיע היום גם באתר האינטרנט.

שלמה לרמן: בנוסף לזה אחד מהדברים שממש קידם את העניין זה שיותר ויותר העיריות מקיימות את החובה לפרסם תוצאות של בדיקות איכות המים שלהן.

שלמה לרמן: זה לא היה בעבר, היום עם חשבון המים, בתקופתי כל כמה זמן- -

אמנון כהן: כי רשות מקומית גם מרוויחה ממכירת המים.

שלמה לרמן: מי שרוצה לקרוא, יכול לקרוא.

שלמה לרמן: מי שלא רוצה להסתכן ולא מאמין, אי אפשר לשכנע.

שלמה לרמן: המידע יש.

שלמה לרמן: משרד הבריאות לא אחראי על המכשירים האלה, אנחנו לא ממליצים עליהם, אנחנו חושבים שזה סתם כסף שמי שרוצה- -

אמנון כהן: תן לאנשים לחיות טוב.

אמנון כהן: אל תגיד סתם כסף.

שלמה לרמן: אנחנו אומרים שזה ברכה לבטלה, אין צורך.

שלמה לרמן: מי שרוצה, זה עניין של מכון התקנים ומשרד התמ"ת שמפקח על מכון התקנים.

שלמה לרמן: אנחנו מסבירים שהמים מבחינה בריאותית הם בסדר.

אמנון כהן: אני חושב שלא מספיק הסברה.

אמנון כהן: תשקלו שוב.

נתן פיש: אני אחת מהחברות שהמכשירים מסומנים בתו תקן.

אמנון כהן: אתם לא נפגעים מהחאפרים?

נתן פיש: בוודאי שכן.

נתן פיש: על זה אני רוצה לדבר.

נתן פיש: בנושא הדברים שנאמרו כאן, תרגיל המים המלוכלכים, כך זה נקרא, השיטה עם האלקטרודות, יש פסק דין של בית משפט שקבע שהתרגיל הזה מהווה הונאה, רמייה, מעשה שלא ייעשה.

נתן פיש: אפשר להסתמך על פסק הדין הזה.

נתן פיש: אני בטוח שהרשות יודעת על זה - יש לי מספר התיק פה.

נתן פיש: הדבר השני - כולנו צריכים לבקש ולהפציר במכון התקנים שבכל פעם שיש חברה שעושה שימוש לא נכון בסמלי המכון ומטעה את הציבור הטעיה מבחינתי קשה - אותו גוף שעושה, אותה חברה, מפיץ, מתקין, חברת יבוא, ייצוא - לתבוע אותם בבית המשפט.

נתן פיש: אני פניתי בעניין הזה מספר פעמים לגורמים שונים במכון התקנים, אני בצער אומר שהתשובה הכי טובה שקיבלתי, שאין להם יועץ משפטי, אין מחלקה משפטית שתעשה את זה.

נתן פיש: זה לא מהסיבות המסחריות אלא מהסיבות של הטעיית הציבור.

נתן פיש: אם יש יצרן או יבואן שמייבא סנן, פילטר כמרכיב, הפילטר הזה נבדק על ידי מכון התקנים ונמצא מתאים לתקן.

נתן פיש: העניין הוא שהפילטר הזה הופך להיות מערכת שלמה.

נתן פיש: על פי הוראות התקנים היום, היבואן הזה לא רשאי להשתמש באף סמל של מכון התקנים.

נתן פיש: מכון התקנים רק איפשר לו להכניס את זה ארצה, הוא לא רשאי להשתמש בסמלי המכון, אבל כן עושה זאת.

נתן פיש: אני חושב שהפתרון, הישועה תבוא מזה שמכון התקנים ממש יתבע אותם בבתי המשפט בתביעות נזיקין.

נתן פיש: הסמלים האלה הם מותג, הם נכס של מכון התקנים.

אמנון כהן: גם פוגע בהם.

צבי קרן: אנחנו עושים את זה.

צבי קרן: יש יועץ משפטי, מגישים תביעות משפטיות.

צבי קרן: אך זה לא רק זה.

צבי קרן: יש לי כאן דוגמאות שלהם.

צבי קרן: הם משתמשים בכל הסמלים כולל דגל ארצות הברית.

צבי קרן: הם מכניסים את ה-FDA וכולם, זה סתם סמלים שהוציאו מהשרוול.

צבי קרן: הם שמים.

צבי קרן: נכון, גם כתוב:

צבי קרן: מאושר על-ידי מכון התקנים הישראלי.

אמנון כהן: מה אתה עושה נגד מודעה כזאת?

צבי קרן: צריך לאתר את הבן-אדם.

צבי קרן: בטלפון עונה ילדה.

צבי קרן: כאשר אנו מאתרים, בהתחלה אנחנו נותנים התראה, בחלק גדול מהמקרים הורידו את הכיתוב, ויש לי הוכחה שהם עשו את זה.

צבי קרן: אך בחלק אחר מגישים תביעה משפטית.

גל פאר: אבל מכון התקנים יכול להתייחס רק למכון התקנים.

צבי קרן: אנחנו מעבירים את זה לידיעת גרישה, ואני יודע שגרישה פועל.

אמנון כהן: אתם יכולים לעשות משהו בנושא הזה, שמשתמשים בסמלים של חברות שאינן קשורות?

יצחק קמחי: לי אין מאגר מידע.

יצחק קמחי: במסגרת הסמכות שלי אני יכול לפנות לאותה חברה, עשיתי את זה עם חברה של מטהרי מים שפשטה את הרגל, דולפין.

יצחק קמחי: בסופו של דבר אגיע לגורם המקצועי כי אני לא מומחה, אז אני מגיע לגרישה.

גל פאר: אנחנו חברה שכולם מכירים אבל אין לנו תו תקן ישראלי, כי אנחנו חברה בת של חברה אמריקאית.

גל פאר: המטרה שלי היא - הנקודה שאני רוצה להעלות: יש בלבול בין תחום שיווקי לטכני.

אמנון כהן: אין בלבול.

גל פאר: בנושא התקינה - אם יש מהלך לחיוב תו תקן או להגדרה וענישה לפי תו תקן, חייבים להתייחס לתקינה בין-לאומית.

גל פאר: הרי המטרה היא לא לגרום למשווק ישראלי תקין לשלם כסף למכון התקנים או לכל גוף שלא יהיה כדי לקבל תו תקן, אלא להתייחס לתקנים ששילמנו עליהם מאות אלפי דולרים בעולם כדי לקבל את התקינה הזאת.

גל פאר: מכון התקנים מאשר את המוצר, אבל אם יש מהלך שאומר שמהיום על פי החוק יהיה חיוב או המלצה - חייבים לתת את הדעת גם לתקינה בין-לאומית.

אמנון כהן: אני רוצה לסכם.

ברוך זיסר: לדעתי, יש קפיצת דרך אפרופו 1505 - צריך להפריד את החלק השיווקי מהטכני.

ברוך זיסר: החלק השיווקי - איך עושים את זה, אם מכון התקנים יוריד את העלויות לחברות שיבואו להיבדק לתקן הוולונטרי, אם היה עולה קצת פחות, אני מניח שהרבה חברות היו עושות את זה, כי זה קרש קפיצה שיווקי.

ברוך זיסר: צריך לחשוב איך מורידים עלויות.

ברוך זיסר: לא צריך להעמיס הכל, בסוף זה מגיע ללקוח, הכל צריך להישאר ברמה תחרותית, או לעשות חלק הגיוני מכל מוצר.

ברוך זיסר: משרד הבריאות חייב לשנות את תקנון בריאות הציבור, זה תקנון מנדטורי, לא בעניינים.

ברוך זיסר: תקן 1505 נשען עליו, יש הרבה ערכים שלא קיימים - נתרן, אשלגן וכו'.

ברוך זיסר: יצרנים מקומיים מנצלים את זה, אולי מרעילים את הציבור, אבל יש תקן ישראלי והכל בסדר.

ברוך זיסר: אלה הדברים הנכונים.

ברוך זיסר: כי מי שמוכר הרבה ויש לו תקן ישראלי ויש לו המון לקוחות, הוא זה שעושה את הנזק, אז יש לו תקן, אבל יכול מאוד להיות שהוא עושה נזק בריאותי, לא אותם קטנים שדופקים על הדלתות עם ארבע המערכות האלה.

ברוך זיסר: אלה הדברים האמיתיים.

ברוך זיסר: תקנון בריאות הציבור, רוויזיה לתקן 1505, שהוא נחות, לדעתי.

ברוך זיסר: צריך לשנות את כל התקן.

רענן דינור: מאיפה יש לך כל הידע הזה?

ברוך זיסר: אם לא היית מזלזל בי בהתחלה, אולי היית מניח שאני חברה אחרת, ולא מי שחשבת.

שלמה לרמן: למה צריך להיות תקן וולונטרי, ולמה זה לא יכול להפוך לתקן מחייב?

שלמה לרמן: שמעתי שבינתיים רק וולונטרי.

ורד אורן: אין חובת תו תקן, אבל הוא תקן מחייב.

שלמה לרמן: בנושא תקנים לאיכות מי שתייה - שר הבריאות מינה ועדה בין-משרדית מורכבת מנציגי אוניברסיטות וגופים אחרים שעושה רוויזיה כל עשר שנים, עושים תיקון- -

ברוך זיסר: 10 שנים זה מנדטורי.

שלמה לרמן: גם התקנים שקיימים היום זה תקנים שפורסמו ב-2001, הם עומדים בסטנדרטים.

שמעון כלפון: הייתי חבר בוועדה שקבעה את תקן 1505.

שמעון כלפון: הפניתי הפנייה למשרד הבריאות, שייכנס בעובי הקורה, יעשה מהלך קטן בנושא הטכני - הכשרה מינימלית, הצורך להראות הכשרה מינימלית בנושא סניטציה למי שרוצה להתעסק בתחום המים.

שמעון כלפון: לדעת מה זה חיידק, מה זה כלור, ואם לא עושים אותם, מה קורה לאדם שיש לו מטהר מים ולא מטפל בו כמו שצריך.

שמעון כלפון: זה דבר הכי חשוב ואף אחד לא מתייחס אליו.

שמעון כלפון: שנית, אני רוצה לזרוק אבן למר יצחק קמחי - תיזום אתה עם האנשים הרציניים שיש פה מהתחום שלנו, שיארגנו מחדש את ארגון משווקי מים על מנת לחייב בקוד אתי, שאנחנו עצמנו מתוך התחום נעניש את אלה שלא מתנהגים בצורה אתית.

שמעון כלפון: אלה שנותנים את העבודה נאמנה.

שמעון כלפון: אגב, משרד הבריאות, עם כל הכבוד לתקנים שלכם, יש זכות לציבור שישפרו את המים, כל אחד יבחר את הדרך הנכונה לטפל במים שלו.

שמעון כלפון: אנחנו לא ניעלם, אנו עושים מעשה נהדר.

שמעון כלפון: אגב, מים בריאים – כי מים טעימים שותים הרבה ואז שוטפים את הגוף, אז זה בריא וייכנסו לבתי חולים פחות אנשים.

אמנון כהן: איך אתה מסתכל על קוד אתי למטהרי מים?

יצחק קמחי: הכוונה שלי היתה למשווקים שחושבים שעושים עבודה נכונה, לפעול גם הם מתוכם, ולהקיא מתוכם את העשבים השוטים.

יצחק קמחי: בלי להגיד שכולם או לא כולם, אני לא יודע, אבל אני לא שומע אותם.

יצחק קמחי: הם חלק מהחגיגה.

אמנון כהן: אני רוצה להודות לכל אלה שהשתתפו, כי למדנו את הנושא.

אמנון כהן: אני שמח שהמנכ"ל הבטיח שתוך 30 יום הנושא של החקיקה, החמרת ענישה, תיקון מס' 6 יגיע לתיקון קודם כל לוועדה כאן וגם לוועדת הכלכלה, עד אז אני מחכה לא לקיים את הדיון, אני צריך להעביר את זה בקריאות, או צריך לאשר תקנות?

רענן דינור: אמרתי שתוך 30 יום נביא את עמדת המשרד.

אמנון כהן: עמדה יש, רק צריך לתקן את המינוח.

אמנון כהן: לגמור.

רענן דינור: זה יקרה תוך 30 יום.

אמנון כהן: תוך 30 יום אני מחכה גם לחוק הגנת הצרכן.

אמנון כהן: את שתי הוועדות לעדכן.

אמנון כהן: אני מבקש בדיקה שאמרת, כמו שעשיתם בתחום אחר - גם כרטיסי אשראי - תבחן, תן תשובה.

אמנון כהן: אנחנו גם מבקשים- -

רענן דינור: גם משרד המשפטים.

אמנון כהן: כל המשרדים נוגעים בדבר.

אמנון כהן: אני גם מבקש התייחסות לקוד האתי, כל קבוצות מטהרי המים להקים גוף, ארגון, לתת להם את הכוח, שהם יתמודדו בתוכם ויוציאו את האנשים הלא מתאימים או יעזרו להם לקבל את האישורים הדרושים.

אמנון כהן: אדוני המנכ"ל, נושא ההסברה לציבור – להכין תוכנית הסברתית בשפות הרלוונטיות לציבור שחי פה אתנו.

אמנון כהן: הייתי רוצה שתעביר גם מה החלטתם, מה לפרסם, כמה זמן, עלויות, שלא תגיד שאין כסף.

אמנון כהן: אולי לשלב את החברות הרציניות שרוצות ששמן לא ייפגע, הן יהיו שותפות לנושא הפרסום, רשויות מקומיות – כל ראש עיר רוצה שהאזרחים שלו ישתו מים נקיים ולא יעבדו עליהם, ועדה מיוחדת, ואז להוציא את כל הפרסומים האלה, בהשתתפות משרד הבריאות, גם תקציבית משרד הבריאות צריך להשתתף פה.

אמנון כהן: תודה רבה על ההשתתפות.